UEFA meddelte mandag aften, at kampene alligevel godt må afvikles på et stadion, der ligger "lidt mindre" end de først krævede 250 km fra København. Kampene skal nemlig spilles i Danmark, siger UEFA.

Det fik blandt andet Aalborg Stadion til at vejre morgenluft, men nu oplyser DBU ifølge jp.dk, at man helst vil spille landskampene på Brøndby Stadion fremfor i Aalborg eller Århus. - Vi har meddelt UEFA, at de skal være opmærksomme på, at det eneste danske stadion ud over Parken, der har erfaring og kapacitet til store internationale kampe, er Brøndby, siger Lars Berendt. Det vil dog kræve en omgørelse af UEFA's dom fra i fredags, og det er derfor, at DBU foreløbig venter med at melde ud, til appelsagen er afgjort.